S-80/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 31. janúar 2017, á hendur G-kk-þgf Þ. B-kk-þgf, kt. 000000-0000, Lundi 6, Kópavogi, fyrir eftirtalin brot:

1. Umferðar- og fíkniefnalagabrot, með því að hafa föstudaginn 6. maí 2016 ekið bifreiðinni LS481 óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 17 ng/ml) um Hjálmholt þar til lögregla stöðvaði aksturinn við Hjálmholt 2 og haft í vörslum sínum, í sölu- og dreifingarskyni, 36,57 g af marijúana sem lögregla fann við leit í bifreiðinni og lagði hald á.

2. Umferðar- og fíkniefnalagabrot, með því að hafa þriðjudaginn 4. október 2016 ekið bifreiðinni LS481 óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 13 ng/ml) norður Barónsstíg í Reykjavík inn á bifreiðarstæði við Landspítalann við Eiríksgötu þar sem lögregla hafði afskipti af ákærða og haft í vörslum sínum, í sölu- og dreifingarskyni, 125,85 g af marijúana og 1,16 g af tóbaksblönduðu kannabisefni sem lögregla fann við leit í bifreiðinni og lagði hald á.

Telst þetta varða við 1. mgr., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987, með áorðnum breytingum og 2. gr., sbr. 5. gr. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærði verði dæmdur til refsingar, til greiðslu alls sakarkostnaðar, til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006, jafnframt að ákærði verði dæmdur til að sæta upptöku á framangreindum fíkniefnum samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og að ákærði verði dæmdur til að þola upptöku á 303.500 krónum sem lögregla haldlagði og er ætlaður ágóði af sölu fíkniefna, LG farsíma (munaskrá nr. 118465 og nr. munar 432968) og Alcatel onetouch farsíma (munaskrá nr. 115945 og nr. munar 426499) sem lögregla haldlagði, sem eru ætlaðir sölusímar fíkniefna, skv. 7. mgr. 5. gr. laga um ávana- og fíkniefni nr. 65/1974 og 69. gr. a. og 69. gr. b. almennra hegningarlaga nr. 19/1940.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í apríl 1983. Samkvæmt framlögðu sakavottorði, dagsettu 24. janúar 2017, var ákærði dæmdur í 30 daga fangelsi, skilorðsbundið til tveggja ára, með dómi Héraðsdóms Reykjavíkur, uppkveðnum 6. janúar 2016. Með brotum þeim sem ákærði er sakfellur fyrir í þessu máli hefur hann rofið skilorð framangreinds dóms. Ber nú að dæma skilorðsdóminn upp og er ákærða dæmd refsing í einu lagi, sbr. 60. gr. almennra hegningarlaga nr. 19/1940.

Með hliðsjón af framangreindu, sakarefni þessa máls og greiðlegrar játningar ákærða þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru, einkum 3. mgr. 101. gr. umferðarlaga nr. 19/1940, er ákærði sviptur ökurétti í 18 mánuði frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 162,42 g af marijúana, 1,16 g af tóbaksblönduðu kannabisefni, 303.500 krónur, LG farsími og Alcatel onetouch farsími, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, B-kk-ef E-kk-ef hdl., 105.400 krónur, að meðtöldum virðisaukaskatti, og 163.985 krónur í annan sakarkostnað.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf Þ. B-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 18 mánuði frá birtingu dómsins að telja.

Upptæk eru gerð til ríkissjóðs 162,42 g af marijúana, 1,16 g af tóbaksblönduðu kannabisefni, 303.500 krónur, LG farsími og Alcatel onetouch farsími, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, B-kk-ef E-kk-ef hdl., 105.400 krónur og 163.985 krónur í annan sakarkostnað.

L-kvk-nf R-kvk-nf S-kvk-nf